
ПРАВИЛНИК ЗА УСТРОЙСТВОТО И ДЕЙНОСТТА 
НА ЧОУ ,, СВ. КЛИМЕНТ ОХРИДСКИ‘‘
2026/2027 УЧЕБНА ГОДИНА

Глава І. Общи положения
Чл. 1. (1) Настоящият правилник определя организацията и реда за провеждане на процеса на обучение, възпитание и социализация в училището, конкретизира правата и задълженията на учителите и учениците съобразно Закона за предучилищното и училищното образование.
(2) Правилникът урежда отношенията в процеса на обучение, възпитание и социализация при пълно зачитане и уважение на човешката личност.
Чл. 2. Правилникът е задължителен за директора, заместник-директора, учителите, учениците, техните родители и служителите в училището, както и за всички други лица, които се намират на територията на училището.

Глава ІІ. Устройство и дейност
Чл. 3. Училището е частно. 
Чл. 4. Училището се финансира от собствени приходи от такси за обучение.
Чл. 5. Училището издава свидетелство за основно образование и удостоверения за завършен подготвителен, първи, втори, трети и четвърти клас. 
Чл.6. Учебно-възпитателният процес се организира чрез дневно обучение, което се осъществява в границите на установения учебен ден.
Чл. 7. Според степента на подготовката си учениците се организират в паралелки от първи до седми клас.
Чл. 8. За учебната 2026/2027 година график на учебния процес се определя съгласно Заповед на Министъра на образованието и науката.
Чл. 9. (1) Седмичното разписание се съобразява с Наредба № 10 от 19.06.2014 г. за здравните изисквания при изготвяне и спазване на седмичните учебни разписания на Министерството на здравеопазването. Утвърждава се от директора на училището не по-късно от три дни преди започване на всеки учебен срок. Представя се в РЗИ до 10 дни след началото на всеки учебен срок. Всяка наложителна промяна в разписанието се утвърждава от РЗИ до 5 дни след нанасянето й.
1. Временни размествания в седмичното разписание на часовете се извършват единствено от зам.-директора по УД при определени обстоятелства (отсъствия на учители поради болест, законово установен отпуск, при аварийни ситуации и др.) и се утвърждават със заповед на директора.
1. Временните	размествания	в седмичното	разписание се поставят на информационните табла в училище.
Чл. 10. Продължителността на учебния час е:
35 минути за учениците от ПК, I клас, II клас.
40 минути за учениците от III клас до VII клас.
Чл. 11. (1) Обучението по общообразователни учебни предмети се осъществява:
1. задължителна  подготовка  и  избираеми  учебни  предмети,  организирани
съобразно възможностите на училището и интересите на учениците;
1. общозадължителна подготовка и факултативни учебни часове;
1. училищен учебен план, който се разработва за всяка учебна година и се съхранява най-малко 50 години;
1. учебни програми за задължителна подготовка;
1. учебни програми за разширена подготовка по общообразователните предмети и по учебни предмети от областта на глобалното, гражданското, здравното и интеркултурното образование, предприемачеството, управлението на личните финанси и програмирането, защитата на родината, населението и околната среда, учебни предмети, които формират национално самочувствие, патриотичен дух и родолюбие у децата и учениците, като разширяват и допълват съдържание, което присъства интегрирано в други учебни предмети, се утвърждават от директора на училището.
Глава ІII. Оценяване на резултатите от обучението на учениците

Чл. 12. (1) Оценяването е системен процес на установяване и измерване на постигнатите резултати от обучението и нивото на подготвеност на учениците за бъдещата им реализация. 
(2) Оценяване се извършва:
1. в процеса на обучение;
2. в края на клас или на етап от степен на образование;
3. при завършване на степен на образование.
(3) Оценяването се извършва чрез текущи изпитвания и изпити.
(4) Текущите изпитвания се осъществяват в процеса на обучение, като част от тях са въз основа на проекти. В резултат на текущите изпитвания се поставят текущи оценки и брой точки, въз основа на които се формират срочни или годишни оценки.
(5) Оценката е показател за степента, в която компетентностите, постигнати от учениците в резултат на обучението, съответстват на определените с държавния образователен стандарт за общообразователната подготовка, с държавния образователен стандарт за профилираната подготовка и/или с учебната програма по съответния учебен предмет или модул за съответния клас.
(6) За учениците със специални образователни потребности, които се обучават по индивидуална учебна програма, оценката е показател за степента, в която са постигнати компетентностите, заложени в нея.
(7) Не се поставят оценки по учебните предмети, модули или дейности, предвидени за изучаване във факултативните часове от училищния учебен план.
(8) Изпитите са:
1. приравнителни;
2. за определяне на срочна или на годишна оценка по учебен предмет;
3. за промяна на оценката;
4. за установяване на постигнатите резултати от обучението и съответствието им с компетентностите, определени в учебната програма по учебен предмет или модул за определен клас;
5. за установяване на постигнатите резултати от обучението и съответствието им с компетентностите, определени в държавния образователен стандарт за общообразователна подготовка за определен етап от степента на образование;

Чл. 13 (1) В зависимост от оценяващия оценяването може да е:
1. вътрешно – когато оценката се поставя от обучаващия учител;
2. външно/независимо – когато оценката се поставя от комисия или от лице, различно от обучаващия учител (методик).
(2) В зависимост от организацията и обхвата си оценяването в процеса на училищното обучение може да е:
1. национално – обхваща ученици от един клас в цялата страна;
2. регионално – обхваща ученици от един клас в рамките на една или няколко области;
3. училищно – обхваща ученици от един клас в рамките на отделно училище;
4. групово – обхваща част или всички ученици от една паралелка;
5. индивидуално – за отделен ученик.
(3) В края на VІІ клас се провежда национално външно оценяване за установяване степента на постигане на компетентностите за съответния етап, определени с държавния образователен стандарт за общообразователната подготовка.
(4) На учениците със специални образователни потребности, които се обучават по индивидуална учебна програма, се поставят оценки само с качествен показател, които може да са: „постига изискванията“, „справя се“ и „среща затруднения“.
(5) Когато се установи, че учениците по ал. 4 са постигнали изискванията на учебната програма по учебен предмет от училищния учебен план, се поставя оценка с количествен показател и по този учебен предмет и обучението по индивидуална учебна програма се преустановява.
 Чл. 14. (1) Основните компоненти на оценяването, видовете и формите на оценяване, както и организацията, условията и редът за извършването му са определени с държавния образователен стандарт за оценяването на резултатите от обучението на учениците и от настоящия правилник и следва да се познават и прилагат стриктно от педагогическите специалисти в училището. 
1. Учениците участват в регионални и национални външни оценявания, провеждани от РУО и МОН, както и в независими оценявания, разработени от учител – методик след възлагане от Училището.

Текущи изпитвания
Чл. 15. (1) Текущите изпитвания се осъществяват ритмично (най-малко веднъж месечно) и системно през първия и през втория учебен срок. 
(2) Текущите изпитвания се осъществяват от учителите чрез избрани от тях форми за проверка и оценка по утвърдени критерии и показатели, с които се запознават учениците и родителите в началото на учебната година, но не по-късно от 09.10.2026 г.
(3) В триседмичен срок от началото на учебната година чрез текущо изпитване се установява входното равнище на учениците по учебни предмети или модули, които са изучавали през предходната учебна година в задължителните учебни часове.
Чл. 16. (1) Освен ако в съответната учебна програма не е определено друго, минималният задължителен брой текущи изпитвания по учебен предмет или модули за всеки учебен срок е:
1. две текущи изпитвания по учебни предмети или модули, изучавани по училищен учебен план с до два учебни часа седмично;
2. три текущи изпитвания по учебни предмети или модули, изучавани по училищен учебен план с 2,5 – 3,5 учебни часа седмично;
3. четири текущи изпитвания по учебни предмети или модули, изучавани по училищен учебен план с 4 и повече учебни часа седмично.
(2) В минималния задължителен брой текущи изпитвания по ал. 1 се включва текущото изпитване за установяване на входното равнище.
Чл. 17. (1) Според формата, текущите изпитвания са устни, писмени и практически, а според обхвата – индивидуални и групови.
(2) След установяване на постигнатите резултати при текущите изпитвания на учениците се поставят текущи оценки.
(3) При текущите устни и практически изпитвания оценяващият е длъжен да аргументира устно оценката си пред ученика, а при текущите писмени изпитвания – писмено, с изключение на случаите, когато текущото писмено изпитване и под формата на тест с избираеми отговори и/или с кратък свободен отговор. 
(4) Когато текущите изпитвания се осъществяват въз основа на проект, представянето на проекта може да е в устна, в писмена и/или в практическа форма.
Чл. 18. (1) При индивидуалните устни изпитвания ученикът дава устни решения и отговори на индивидуално поставени задачи или въпроси.
(2) При индивидуалните писмени изпитвания ученикът дава писмени решения и отговори на индивидуално поставени задачи или въпроси. Индивидуалните писмени изпитвания се извършват за не повече от един учебен час.
(3) При индивидуалните практически изпитвания ученикът изпълнява практически дейности, определени в индивидуално поставено практическо задание.
Чл. 19. (1) При груповите устни изпитвания всеки ученик дава индивидуални устни решения и отговори на групово поставени задачи или въпроси.
(2) При груповите писмени изпитвания всеки ученик дава индивидуални писмени решения и отговори на групово поставени задачи или въпроси.
(3) При груповите практически изпитвания всеки ученик изпълнява индивидуално или в екип практически дейности, определени в групово поставено практическо задание.
(4) При груповите изпитвания се поставя текуща оценка индивидуално за всеки ученик.
Чл. 20. (1) Контролната работа е групово писмено изпитване, при което се оценяват постигнатите резултати от учениците след приключване на обучението по определена част (раздел) от учебното съдържание по учебния предмет.
(2) Контролната работа се провежда за не повече от един учебен час.
(3) Времето за провеждане на контролната работа на ученици с нарушено зрение, с увреден слух, с интелектуални затруднения, с множество увреждания, с детска церебрална парализа, с физически увреждания и/или малформации, на които не е засегната моториката на горните крайници, може да бъде удължено, ако това е определено с плана за подкрепа на ученика по Наредбата за приобщаващото образование.
Чл. 21. (1) Класната работа е групово писмено изпитване, при което се оценяват постигнатите резултати от учениците по учебния предмет в края на учебния срок.
(2) Класна работа се провежда при обучение за придобиване на общообразователна подготовка по:
1. български език и литература и по математика – в прогимназиалния етап на основната степен на образование;
(3) Класната работа по математика се провежда за един учебен час.
(4) Класната работа по български език и литература и по чужд език може да се провежда в два слети учебни часа.
(5) Времето за провеждане на класната работа на ученици с нарушено зрение, с увреден слух, с интелектуални затруднения, с множество увреждания, с детска церебрална парализа, с физически увреждания и/или малформации, на които не е засегната моториката на горните крайници, може да бъде удължено, ако това е определено с плана за подкрепа на ученика.
Чл. 22. (1) Контролните и класните работи се коригират и рецензират от преподаващия учител и се връщат на учениците за запознаване с резултатите.
(2) Оценяващият анализира и обобщава резултатите от контролните и класните работи, като в срок до две седмици след провеждането им уведомява учениците за направените изводи.
(3) Контролните и класните работи се съхраняват от учителя до края на учебната година.
Чл. 23. (1) Контролните и класните работи се провеждат по график при спазване на следните изисквания:
1. за една и съща паралелка не може да се провежда повече от една класна или една контролна работа в един учебен ден;
2. за една и съща паралелка в една учебна седмица не могат да се провеждат повече от две класни и/или контролни работи;
3. не се провеждат класни работи в последната седмица от учебния срок.
(2) Графикът по ал. 1 се изготвя по предложение на учителите по съответния учебен предмет, утвърждава се от директора на училището до две седмици след началото на всеки учебен срок и се поставя на общодостъпно място в училището.
(3) За графика по ал. 1 учителите по съответния учебен предмет информират учениците, а класните ръководители – родителите/настойниците. 
Чл. 24. Изпитните материали за писмените текущи изпитвания, в т.ч. и за класните и контролните работи, са ориентирани към установяване на постигнатите компетентности като очаквани резултати от обучението, определени с учебната програма по учебния предмет или модул за съответния клас, и включват задачи от различен вид и на различни познавателни равнища, балансирани с оглед на целта на изпитването. 

Срочни, годишни и окончателни оценки
Чл. 25. (1) Срочната оценка се формира от учителя, като се отчитат компетентностите на ученика върху учебното съдържание по съответния учебен предмет или модул, изучаван през учебния срок за придобиване на общообразователната, разширената, профилираната подготовка и при вземане предвид на текущите оценки.
(2) Не се формира срочна оценка и при обучение по индивидуални учебни програми на ученици със СОП по учебните предмети, по които оценяването е с качествените оценки. 
(3) Срочна оценка не се формира без наличието на минималния брой текущи изпитвания по чл. 101, ал. 1 поради отсъствие на ученика в повече от 25 % от часовете по учебния предмет в съответния вид училищна подготовка. В този случай ученикът полага изпит за определяне на срочна оценка. 
(4) В случаите по ал. 3, когато ученикът не се яви на определената дата за полагане на изпита за определяне на срочна оценка, се определя втора дата за полагането му, която не може да бъде по-късно от две седмици след приключване на учебния срок. Когато ученикът не се яви и на втората дата за полагане на изпита за определяне на срочна оценка, срочна оценка по учебния предмет не се поставя, а ученикът полага изпит за определяне на годишна оценка по съответния учебен предмет.
(5) Не се оформя срочна оценка по учебния предмет физическо възпитание и спорт за ученици, освободени по здравословни причини от изучаването му, ако продължителността на освобождаването не позволява осъществяването на минималния задължителен брой текущи изпитвания по чл. 101, ал. 1, във връзка с чл. 12, ал. 1 от Наредба № 11 от 01.09.2016г. за оценяване на резултатите от обучението на учениците. В този случай срещу учебния предмет в училищната документация се записва „освободен“.
(6) Срочната оценка се формира не по-рано от една учебна седмица и не по-късно от два учебни дни преди приключване на съответния учебен срок.
Чл. 26. (1) Годишната оценка се оформя от учителя по съответния учебен предмет, като се отчитат постигнатите компетентности на ученика върху учебното съдържание, изучавано през учебната година за придобиване на общообразователната и разширената подготовка и при вземане предвид на срочните оценки.
(2) За учебен предмет, който по училищен учебен план се изучава само през един от сроковете, се формира годишна оценка въз основа на съответната срочна оценка.
(3) Само годишна оценка се формира и при обучение по индивидуални учебни програми на ученици със СОП по учебните предмети, по които оценяването е с качествените оценки,  във връзка с чл. 9, ал. 8 и чл. 23, ал.4 от Наредба № 11 от 01.09.2016 г. за оценяване на резултатите от обучението на учениците.
(4) Не се поставя годишна оценка по учебния предмет физическо възпитание и спорт за ученици, освободени по здравословни причини от изучаването му през двата учебни срока. В този случай срещу учебния предмет в училищната документация се записва „освободен“.
Чл. 27. (1) Срочната и годишната оценка се формират в съответствие с определеното в учебната програма съотношение между текущите оценки от устните писмените и практическите изпитвания, в т.ч. и от класните и/или контролните работи, и участието на ученика в учебния процес (работа в час, изпълнение на домашни работи, изпълнение на практически задачи, работа по проекти).
(2) Срочните и годишните оценки на учениците от V до VIІ клас се формират с точност до цяло число, с изключение на случаите по чл. 23, ал. 8 от Наредба № 11 от 01.09.2016 г. за оценяване на резултатите от обучението на учениците.
Чл. 28. (1) Учителят лично вписва поставените от него оценки в съответната задължителна училищна документация.
(2) Сроковете за вписване на оценките в документацията по ал. 1 са:
1. в деня на изпитването – за текущите оценки от устните и от практическите изпитвания;
2. до две седмици след провеждане на изпитването – за текущите оценки от писмените изпитвания;
3. в деня на оформянето им – за срочните и за годишните оценки. 

Чл. 29. След завършване на клас, етап или степен на образование на учениците се издава документ, съгласно Наредба № 8/11.08.2016 г. за информацията и документите в системата на предучилищното и училищното образование, приложение 4.
Чл. 30. Формата на обучение в училището е дневна (присъствена), която се провежда съгласно училищния учебен план;
Чл. 31. Педагогическата дейност е основната дейност в училището.
Глава ІV. Права и задължения на учениците 
Чл. 32. Учениците имат следните права:
0. да бъдат обучавани и възпитавани в здравословна, безопасна и сигурна среда;
0. да бъдат зачитани като активни участници в образователния процес;
0. да избират между учебните предмети или модули, предложени от училището за изучаване в избираемите и във факултативните учебни часове;
0. да получават информация относно обучението, възпитанието, правата и задълженията си;
0. да получават обща и допълнителна подкрепа за личностно развитие;
0. да бъдат информирани и консултирани във връзка с избора на образование или професия;
0. да участват в проектни дейности;
0. да дават мнения и предложения за училищните дейности, включително за избираемите и факултативните учебни часове;
0. да бъдат поощрявани с морални и материални награди.
Чл. 33. (1) Ученик може да отсъства от училище по уважителни причини:
0. при представяне на медицинско удостоверение, заверено от родител и медицински специалист в училището, или на документ от спортен клуб, в който членува, заверен от родител и директора;
0. [bookmark: _Hlk146717046]с уведомление от родител до класния ръководител за срок до 15 дни в една учебна година;
1. Документите по т. 1 и т. 2 от предходната алинея се представят в деня, когато ученикът идва на училище след отсъствието си.
1. Броят на отсъствията по уважителни и неуважителни причини на всеки ученик се отбелязват ежедневно в електронния дневник и ежемесечно се калкулират от класния ръководител.
1. Освобождаване на ученика от физическо възпитание и спорт се осъществява само с документ от лекуващия лекар или лекарска консултативна комисия. Ученикът уплътнява свободните часове с определена програма по предложение на учителя по физическо възпитание и спорт, която не застрашава здравословното му състояние. При неприсъствие на ученика, в дневника се регистрира отсъствие по неуважителни причини.
1. За ученик, обучаван в дневна форма, чиито отсъствия не позволяват оформяне на срочна или годишна оценка по един или няколко учебни предмета, директорът на училището по предложение на Педагогическия съвет определя със заповед условията и реда за оценяване на знанията и уменията за учебния срок или за учебната година.
1. Ученикът полага изпити за оформяне на оценка за първия срок или за годината, когато няма необходимия брой присъствия.
Чл. 34. Учениците са длъжни:
1. да присъстват и участват в учебни часове и занимания;
1. да съхраняват авторитета на училището и училищната общност и да допринасят за развитието на добрите традиции;
1. да зачитат правата, честта и достойнството на другите, както и да не прилагат физическо и психическо насилие;
1. да не участват в хазартни игри, да не употребяват тютюн и тютюневи изделия, алкохол, енергийни напитки, вейпове, наркотични вещества и азотен диоксид на територията на училището;
1. да се явяват в училище с училищна униформа; да не носят оръжие, да не внасят енергийни напитки, да не ползват вейпове и други  животозастрашаващи източници на повишена опасност;
1. да носят ученическата си лична карта в училището и извън него;
1. да спазват Правилника за устройството и дейността на училището;
1. да не възпрепятстват със своето поведение и постъпки нормалното протичане на учебните часове;
1. да предават на класния ръководител / на преподаващия учител мобилните си телефони и електронни устройства преди започването на първия учебен час;
1. по време на учебните часове да не използват мобилни телефони или електронни устройства, освен с изрично разрешение на учителя по съответния предмет, като след края на часа телефоните се предават за съхранение на класния ръководител под наблюдението на съответния учител, който е заявил заявка за ползването им;
1. При нарушение на разпоредбите по чл. 34, т. 9 и т. 10:
11.1. Учителят отнема мобилния телефон и го предава на директора или заместник-директора;
11.2. На ученика се налага санкция – забрана за внасяне на мобилен телефон в училище за срок от пет учебни дни;
11.3. Родителите/настойниците на ученика се уведомяват незабавно и поемат ангажимент да осигурят оставянето на мобилния телефон у дома за периода на санкцията.
11.4. При повторно или системно нарушение могат да бъдат приложени по-тежки санкции съгласно настоящия правилник.
11.5. Настоящите изисквания се довеждат до знанието на всички ученици и родители при започване на учебната година, а спазването му е задължително за всички.
1. да се явяват в училището с облекло и във вид, които съответстват на ПВР на училището;
1. да опазват и поддържат материално-техническата база на училището в добро състояние и при пълно спазване на определените санитарно-хигиенни и противопожарни норми;
1. да се явяват в училище 10 минути преди началото на учебните занятия;
1. да спазват указанията на охраната при нормална и при изключителна обстановка в сградата и района на училището и да поддържат със служителите от охраната строго официални отношения;
1. да заемат мястото си в кабинета и да се подготвят за работа 5 минути преди биенето на звънеца; закъснение от 10 до 15 минути за първия учебен час се отбелязва с 1/2 отсъствие по неуважителни причини;
1. да не напускат сградата на училището по време на учебния ден, освен в случаите, за които има подадена молба от родител, резолирана от класния ръководители или директора;
1. да спазват установения ред в класните стаи по време на учебните часове и през междучасията;
1. да спазват нормите за ползване на физкултурния салон, музикалния кабинет, мултимедийните зали и компютърния кабинет,  разписани в Инструкцията за безопасни условия на обучение и възпитание
1. да пазят училищното имущество, училищната сграда и принадлежащия ѝ район; 
1. родителите на ученик, който повреди училищно имущество, отстраняват повредата или заплащат отстраняването в троен размер в тридневен срок от датата на констативния протокол, изготвен от счетоводител, заместник -управител и класен ръководител;
1. за умишлено увреждане на училищното имущество на ученика се налага и санкция;
1. да не подсказват и преписват по време на учебния процес или да използват готови материали като свои;
1. да не изнасят и повреждат вещи от класната стая, кабинетите и други помещения;
1. да не внасят в учебните помещения храни и напитки (алкохолни и безалкохолни);
Чл. 35. (1) Ученик е този, който е записан в училище за обучение за завършване на клас.
(2) Ученик се отписва от училището, когато:
1. се премества в друго училище;
(3) В случаите на отписване на ученик в задължителна училищна възраст директорът на училището уведомява съответната общинска администрация, Регионалното управление на образованието (РУО) и органите за закрила на детето в случаите и по реда, предвидени в Закона за предучилищното и училищното образование и в подзаконовите нормативни актове.
Чл. 36. При неспазване на изискванията на Закона за предучилищно и училищното образование и настоящия правилник или при допускане на неизвинени отсъствия на учениците се налагат следните санкции:
1. „Забележка“ – за:
0.  5 отсъствия по неуважителни причини;
0.  внасяне на вещи, опасни за здравето и живота на учениците, учителите и служителите;
0.  системно явяване без учебни помагала и домашни работи;
0.  регистрирани над 3 забележки в дневника относно несериозно поведение и отношение в процеса на обучение;
0. противообществени прояви и други нарушения на правно-етичните норми;
0.  поведение, което е нарушение на установения ред при провеждане на екскурзии с учебна цел;
0.  пързаляне по парапети, надвесване от прозорци, опасни игри със снежни топки, хазарт, игри и прояви, застрашаващи живота и здравето на учениците в района на училището;
0. явяване в училище без училищна униформа  - над два пъти;
0. възпрепятстване на учебния процес;
0. употреба на алкохол, цигари,  енергийни напитки, вейпове и други упойващи вещества.
2. „Предупреждение за прекратяване на договора за обучение“ – за: . 
0. 15 неизвинени отсъствия;
0. увреждане на училищната материално-техническа база и на учебната документация;
0. системно и съзнателно нарушаване на дисциплината в процеса на обучение;
0. умишлени действия, застрашаващи живота и здравето на ученици, учители и служители в училището;
0. повторна употреба на алкохол, вейпове, други упойващи вещества или енергийни напитки в прилежащия район на училището;
0. прояви на физическо и психическо насилие;
0. разпространяването на наркотични вещества в училището, което се разглежда и санкционира от съответната комисия в училището съвместно с органите на МВР;
0. установяване на фалшифициране на документ за извиняване на отсъствие – за първо провинение;
0. установяване на фалшифициране на документ;
0. при ползване на лични данни на учител или служител – за първо провинение.
3„Прекратяване на договора за обучение“ – за:
1. повече от 15 неизвинени отсъствия;
1. системно нарушаване на Правилника за дейността на училището;
1. рецидивираща употреба на алкохол, вейпове, наркотични вещества или енергийни напитки  в сградата и двора на училището; 
1. упражняване на физическо или психическо насилие;
1. унищожаване на училищно имущество;
1. установяване на фалшифициране на документ за извиняване на отсъствие – за второ провинение;
1. установяване на фалшифициране на документ –за второ провинение;
1. ползване на лични данни на учител или служител – за второ провинение.
Чл. 35. Когато ученик от прогимназиален етап възпрепятства провеждането на учебния процес, учителят може да го отстрани до края на учебния час и да му постави неизвинено отсъствие.
Чл. 36. Когато ученикът се яви в училище с облекло или във вид, които са в нарушение на настоящия Правилник, както и когато състоянието му не позволява да участва в учебния процес, той се отстранява от училище до отпадането на основанието за отстраняването му.
Чл. 37. (1) Класният ръководител уведомява писмено родителя за причината за отстраняване на ученика от учебни часове;
(2) За ученик с непристойно поведение се налага санкция, като се осигуряват и други дейности за превенция и преодоляване на проблемното поведение.
Чл. 38. Видът на санкцията се определя, като се отчитат причините и обстоятелствата при извършване на нарушението, видът и тежестта му, както и възрастовите и личностните особености на ученика.
Чл. 39. (1) Санкциите са срочни.
(2) Срокът на санкциите е до края на учебната година.
Чл. 40. Санкцията „Забележка“ се налага със заповед на директора по мотивирано писмено предложение на класния ръководител, а всички останали санкции – със заповед на директора по предложение на ПС.
Чл. 41. За откриване на процедура за налагане на санкции директорът задължително уведомява родителя, а в случаите по чл. 199, ал. 1, т. 3 – 5 от Закона за предучилищното и училищното образование – и съответните структури за закрила на детето.
Чл. 42. Ученикът има право преди налагане на съответната санкция да бъде изслушан или писмено да обясни обстоятелствата и фактите, свързани с конкретното нарушение. На изслушването може да бъде поканен единия или двамата родители, но те нямат право на мнение относно предложеното наказание. 
Чл. 43. (1) Заповедта за налагане на санкцията се издава в 14-дневен срок от предложението на класния ръководител или от решението на ПС.
1. Заповедта се съобщава в тридневен срок от издаването ѝ на ученика и родителя му.
1. Заповедта може да се обжалва пред началника на РУО и при условията и реда на АПК.
Чл. 44. (1) Наложените санкции се отразяват в електронния дневник
1. При налагане на мярката „Отстраняване от час“ ученикът няма право да напуска територията на училището по времето на отстраняването си.
Чл. 45. (1) Санкциите се заличават с изтичане на срока, за който са наложени, или предсрочно по реда, по който са наложени.
(2) Заличаването се отбелязва в електронния дневник.
Глава ІІІ. Права и задължения на педагогическите специалисти 
Чл. 46. (1) Педагогическите специалисти имат следните права:
0. да бъдат зачитани правата и достойнството им;
0. да определят методите и средствата за провеждане на образователния процес, съобразно принципите и целите, определени в Закона за предучилищното и училищното образование и спецификата на училището;
0. да участват във формирането на политиките за развитие на училището;
0. да получават професионална подкрепа в процеса на изпълнение на служебните си задължения;
0. да повишават квалификацията си;
0. да бъдат поощрявани и награждавани;
0. да получават информация от директора на училището, регионалното управление по образованието и Министерството на образованието и науката относно възможностите за поддържане и повишаване на професионалната си квалификация;
0. да продължават образованието си и да повишават професионалната си квалификация с цел подобряване на качеството на образованието;
0. да дават мнения и предложения за развитието на училището.
(2) Педагогическите специалисти имат следните задължения:
0. да участват в класирането на проектите на учебници по съответния учебен предмет и при избора на учебник, по който ще се провежда обучението;
0. да осъществяват обучение и възпитание на учениците в съответствие със съответния Държавен образователен стандарт и приоритетните политики на училището;
0. да опазват живота и здравето на учениците по време на образователния процес и на други дейности, организирани от училището;
0. да зачитат правата и достойнството на учениците и да сътрудничат и партнират със заинтересованите страни;
0. да използват ефективно дигиталните технологии;
0. да прилагат ефективно образователни методи и подходи съобразно индивидуалните потребности на учениците;
0. да оказват обща и личностна подкрепа на учениците за пълноценно интегриране в образователната и социалната среда;
0. да използват училищната материално-техническа база за изпълнение на служебните си задължения. 
0. да уведомяват възможно най-рано, когато това е възможно, или най-късно  в деня на отсъствието си зам.-директора или директора, когато се налага да отсъстват от учебни часове за осигуряване на заместник с цел недопускане на свободни часове;
0.  да участват в работата на Педагогическия съвет и да изпълняват решенията му ;
0. да изпълняват предписанията и препоръките на органите, осъществяващи методическа дейност и контрол в системата на образованието;
0. да не ползват мобилен телефон по време на учебен час;
0. [bookmark: _Hlk176518466]да не пушат, да не внасят и да не употребяват алкохол,  както в училището, така  и извън него при провеждане на дейности, в които участват ученици;
0. да не допускат налагането на идеологически и/или религиозни доктрини, осъществяването на политическа и партийна дейност, популяризирането на идеи и възгледи, свързани с нетрадиционна сексуална ориентация и/или определяне на полова идентичност, различна от биологичната;
0. да се явяват на работа с облекло и във вид, който съответства на положението му на учител и на добрите нрави, като с външния си вид, с облеклото си и с поведението си да допринасят за създаване и поддържане на нравствени добродетели у учениците;
0. да не внасят в училището оръжие и други предмети, които са източник на повишена опасност;
0. да водят коректно и редовно училищната документация съгласно изискванията на Министерството на образованието и науката и на училището;
0. да водят правилно електронния дневник на класа и своевременно да нанасят изискваната информация;
0. да не прилагат форми на физическо и психическо насилие върху учениците, да не накърняват личното им достойнство и да не отклоняват ученици от учебния процес;
0. да познават и спазват Етичния кодекс на общността.
21. да осъществяват дежурство по график, изготвен от комисия и утвърден със заповед от директора в началото на всеки учебен срок.
Чл. 47. Дежурните учители, отговарящи за дисциплината по време на междучасия са длъжни: 
1.да идват на училище в 15 минути преди часа, определен за започване на учебните часове;
1. промени в графика на дежурство се правят само с разрешение на директора, а ако той отсъства, от неговия заместник;
1. дежурните учители са не по-малко от двама за деня – по един за всеки от етажите;
1. да контролират пропускателния режим и приемат учениците, като изискват приличен вид и униформа;
1. да бъдат в училището до края на учебния ден, независимо от часовото им натоварване;
1. да следят за опазване на хигиената и реда в коридорите и да уведомяват училищното ръководство за нередности или похабяване на училищното имущество;
1. да докладват за възникнали проблеми на заместник-управител или на директора и да получават съдействие при  необходимост.
Чл. 48 . (1) Учител, който е и класен ръководител, има следните задължения:
1. да следи за напредъка и развитието на учениците от съответния клас, за спазването на учебната дисциплина, да подпомага развиването на уменията за общуване с учениците и учителите, като периодично и своевременно информира родителите им;
2. да раздава  срещу подписи учебниците и помагалата за безвъзмездно ползване;
3. да събира учебниците за безвъзмездно ползване в края на учебната година, като се уверява, че те са в добър вид и годни за употреба. В противен случай, изисква от родителя закупуването на нови учебници;
4. да събира ежедневно, преди началото на първия учебен час, всички мобилни телефони и дигитални устройства, да ги съхранява извън класната стая в предоставените за целта кутии и да ги връща на учениците в края на деня; по време на учебните занятия може да предоставя за ползване мобилните телефони и дигитални устройства на учениците само за образователни цели по искане на колега, като след съответния час има ангажимента да ги събере отново;
5. да анализира и оценява рисковите фактори за учениците от класа и да предприема превантивни и корективни мерки за справяне с тях;
6. да осъществява комуникация с родителите чрез служебния си електронен адрес или чрез служебния си телефон;
7. да контролира посещаемостта на учениците от класа, а в случай на отсъствия своевременно да уведомява родителите им;
8. да участва в провеждането на родителски срещи;
9. да консултира родителите за възможностите и формите на допълнителна работа с ученика;
10. периодично да организира индивидуални срещи с учениците от класа, да провежда час на класа и да работи за развитието на паралелката като общност;
11. да участва в процедурите за налагане на санкции и мерки по отношение на учениците от класа в случаите и по реда, предвидени в този правилник, след като надлежно е информирал родителите на ученик, спрямо когото предстои стартиране на процедура за налагане на санкция и други мерки по този правилник;
12. да осъществява връзка и да подпомага учителите, които работят с ученици  в класа, като;
- води редовно и да съхранява учебната документация за класа;
- запознава срещу подпис учениците и родителите с този правилник и с училищния учебен план;
- изпълнява нарежданията на директора, които се отнасят за класа, и да се грижи за опазване на училищното имущество; след завършване на учебната година да предава в изправност на директора документацията, а на зам.-управителя – имуществото в класната стая и учебниците и учебните помагала за безвъзмездно ползване, които ученикът е получил от училището по време на учебната година;
13. На първата родителска среща за учебната година класният ръководител предоставя информация на родителите относно графика за приемното време на учителите в училище.

ГЛАВА V. Награди на учениците и учителите
Чл. 49 (1) За отличен успех, за научни и практически постижения в определена образователна област, за успешно представяне в състезания, конкурси, олимпиади, научни конференции на училищно, регионално и национално равнище ученикът се награждава с:
1. похвала от директора на училището и Педагогическия съвет;
1. книги или други предмети;
1. похвална грамота;
1. специална награда, носеща името на училищния патрон, а при възможност парична сума, определена от Управителя на училището, на учениците, завършващи основно образование.
1.  Награда от спонсорства и дарения за изяви и постижения на ученици. Педагогическият съвет предлага за награждаване пред директора по предложение на класния ръководител.
Чл. 50. (1) За научни постижения в образователната област и успешно представяне на ученици в състезания, конкурси, олимпиади, научни конференции учителите се награждават, както следва:
0. с книги и други предмети;
0. с грамота.
ГЛАВА VІ. Права и задължения на родителите 
Чл. 51. (1) Родителите имат право:
1. периодично и своевременно да получават информация за успеха и развитието на децата им в образователния процес, за спазване на правилата в училище и за приобщаването им към общността;
1. да се срещат с ръководството на училището, с класния ръководител, с педагогическите специалисти в определеното приемно време или в друго удобно за двете страни време;
1. да се запознаят с училищните учебни планове и настоящия Правилник;
1. да присъстват и при желание от тяхна страна да бъдат изслушвани, когато се решават въпроси, които засягат права и интереси на ученик;
1. най-малко един път годишно да получават информация, подкрепа и консултиране в училището по въпроси, свързани с образованието;
1. да участват в родителските срещи.
Чл. 52. Родителите са длъжни:
1. да осигурят редовното присъствие на детето в задължителна училищна възраст, като своевременно уведомяват училището в случаите на отсъствие на детето;
1. да запишат детето при условието на чл. 12 от Закона за предучилищното и училищното образование в първи клас;
1. редовно да се осведомяват за своите деца относно приобщаването им в училищна среда, успеха и развитието им в образованието и спазването на училищните правила;
1. да не изпращат на училище детето си при проява на грипоподобни симптоми и да го вземат от училище при установени такива;
1. да спазват Правилника за устройството и дейността на училището и да съдействат за спазването му от страна на детето;
1. да участват в процеса на изграждане на навици за самоподготовка като част от изграждането на умения за учене през целия живот;
1. да се явяват в училището след покана от учител, директор или друг педагогически специалист в подходящо за двете страни време;
1. да възстановяват нанесените от ученика материални щети в тридневен срок от известяването от класния ръководител;
1. да вземат децата си от училище до 18 ч. След този час закъснелите родители заплащат на охраната такса – 20 €.
1. да зачитат предвидените в Закона за закрила на детето мерки и да съдействат при осъществяването на дейности по закрила на детето.

Глава VІІ. Управление и организация на процеса на обучение и възпитание.
Чл. 53. (1) Орган за управление на училището са директорът, Управителят и заместник-управителите.
1. Директорът организира, ръководи и отговаря за цялостната дейност на училището.
1. Заместник-директорът подпомага директора при организирането на учебната и административната дейност на училището съгласно нормативните актове и длъжностната характеристика.
Чл. 54. (1) Педагогическият съвет като специализиран орган за разглеждане и решаване на основни педагогически въпроси в училището:
1. приема стратегия за развитието на училището за следващите 5 години с приложен към нея план за действия и финансиране;
1. приема ПУДУ;
1. приема УУП;
1. приема формите на обучение;
1. приема годишния план за дейността на училището;
1. приема учебни планове за ИФО;
1. мерки за повишаване на качеството на образованието;
1. приема програма за превенция на проблемно поведение;
1. приема програма за предоставяне на равни възможности и за приобщаване на учениците от уязвими групи;
1.  предлага на директора разкриване на занимания по интереси;
1.  прави предложение на директора за награждаване на ученици и за налагане на съответните санкции в предвидените в този закон случаи и ПУДУ;
1.  определя училищни символи, ритуали и други отличителни знаци;
1.  определя ученически униформи;
1.  участва със свои представители в създаването и приемането на Етичен кодекс на училищната общност;
1.  периодично, най-малко 3 пъти през една учебна година, обсъжда нивото на усвояване на компетентност от учениците и прилага съвместни мерки между учителите с цел подобряване на образователните резултати.

ГЛАВА VІІІ. Безопасни и здравословни условия на обучение, възпитание и труд
Чл. 55. (1) Учениците са длъжни:
1. да изслушат началния и периодичния инструктаж за правилата за безопасност и хигиена и противопожарна охрана;
1. да спазват правилата за безопасност и култура при пътуване в обществения транспорт;
1. да спазват строго учебното време, както и разпоредбите по безопасност на труда и правилата за вътрешния ред и дисциплината в училището, като изпълняват стриктно дадените им указания в това направление;
1. да знаят основните правила за оказване на първа помощ при злополуки;
1. да не ползват под никакъв предлог без необходимост противопожарните съоръжения;
1. да не сядат по первазите на прозорците, 
1. Учениците са длъжни да спазват следните правила за безопасна работа в мрежата:
1. училищната мрежа и интернет се използват само за образователни цели;
2. учениците не трябва да предоставят лична информация за себе си и за своите родители;
3. не се разрешава изпращането или публикуването на снимки на ученици или на техни близки без предварително съгласие на родителите;
4. учениците са длъжни да информират незабавно лицето, под чието наблюдение и контрол работят, когато попаднат на материали, които ги карат да се чувстват неудобно, или на материали с вредно или незаконно съдържание, като порнография, проповядване на насилие и тероризъм, етническа и религиозна нетолерантност, търговия с наркотици, хазарт и др.;
5. учениците не трябва да отварят електронна поща, получена от непознат подател;
6. забранено е извършването на дейност, която застрашава целостта на училищната компютърна мрежа или атакува други системи;
7. при работа в мрежата учениците трябва да уважават правата на другите и да пазят доброто име на училището.
1. Учителите по биология и здравно образование, физика и астрономия, химия и опазване на околната среда, труд и техника, специалните предмети и ФВС да разработят инструктаж и да запознаят учениците в часовете си.
Инструктажите се съхраняват от заместник-директора по административните въпроси.

ГЛАВА ІХ. Преходни и заключителни разпоредби
§ 1. Правилникът за дейността на училището се актуализира ежегодно.
§ 2. Правилникът влиза в сила с приемането му от Педагогическия съвет.  Всички учители, ученици, родители и служители в училището са задължени да се запознаят с правилника, който в срок до 15.09. 2025 г. трябва да е публикуван на сайта на училището. 
§ 3. Всички учители, служители и ученици в училището са длъжни да спазват правилника.
§ 4. Този правилник е приет от Педагогическия съвет на училището с Протокол № 1/.....09.2026 г., изменен и допълнен след прието решение по заседание на Педагогическия съвет.
                                                         ДИРЕКТОР:

                                                                         /Силвана Йорданова/
                                                                                         ЧОУ „Св. Климент Охридски“

